
A V I Z

asupra propunerii legislative privind instituirea celei de-a treia zi de Paşte drept sărbătoare legală în care nu se lucrează
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind instituirea celei de-a treia zi de Paşte drept sărbătoare legală în care nu se lucrează, trimisă cu adresa nr. Pl - x 634 din 16 decembrie 2013, înregistrată cu nr.4c-11/1538 din 17 decembrie 2013.
Senatul, în calitate de primă Cameră sesizată, a respins propunerea  legislativă în şedinţa din 10 decembrie 2013.
Potrivit dispoziţiilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

În conformitate cu prevederile art.61 din Regulamentul Camerei Deputaţilor, republicat, Comisia juridică,  de  disciplină şi imunităţi a dezbătut iniţiativa legislativă în şedinţa din 18 februarie 2014.
Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri al Consiliului Legislativ, aviz transmis prin adresa cu nr.587 din 19 iunie 2013, avizul favorabil al Consiliului Economic şi Social, transmis cu nr.1721 din 4 iunie 2013 şi punctul de vedere negativ al Guvernului, transmis cu nr.1414 din 6 august 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative privind instituirea celei de-a treia zi de Paşte drept sărbătoare legală în care nu se lucrează.

În raport de obiectul şi conţinutul reglementării, iniţiativa legislativă face parte din categoria legilor organice.

